Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni elimu ya kisayansi inayohusu utumiaji wa mitambo. Teknolojia imeziathiri shule nyingi kimasomo na kisha kiufundi. Kuna mitambo mbalimbali inayopatikana shuleni. Mitambo hii huwa na madhara na faida zake. Mitambo hii ni kama vile kikokotoo, tarakilishi na  simu. 
Mtambo wa tarakilishi huwa na faida nyingi shuleni kama vile, mtambo huu hutumika kuweka rekodi za shule. Jambo hili humurahisishia mtu kupata na kutafuta vitu. Tarakilishi pia huweka rekodi za wanafunzi kwa mfano, huweka alama za kila mwanafunzi ambaye atafanya mtihani. Chombo hiki kina uwezo wa kufanya hesabu na kazi nyingi kwa kasi. 

Mtambo kama vile kikokotoo hutumiwa na wanafunzi pamoja na walimu shuleni. Kifaa hiki hutumika katika kufanya hesabu kwa kasi. Jambo hili humwezesha mwanafunzi kuhifadhi muda wake vizuri ukilinganisha na kufanya kwa akili. Pia walimu shuleni hutumia kikokotoo kufanya hesabu zao. Pia hutumika katika shule kufanyia hesabu za pesa ofisini. 

Simu nayo imeleta faida nyingi hasa kwa wanafunzi. Kwanza mwanafunzi anaweza kutumia simu katika kudurusu kwake. Hapa humpata mwanafunzi kutafuta maswali kwenye mtandao na kufanya mazoezi. Pia, mwanafunzi hutumia simu katika kufanya hesabu. Kwenye simu pia kuna kikokotoo ambacho hutumiwa katika hesabu masomoni au hata ofisini. Simu pia imewarahisishia kazi walimu kwani hutumia mitandao ya simu kuwatumia wanafunzi mazoezi na hata pia  kwa kazi nyingine kama vile za kuandika. Pia shuleni, simu imetumika katika mawasiliano baina ya wazazi na wanafunzi na hata pia wazazi na walimu. Jambo hili limewezesha urahisi wa ujumbe kutoka shuleni kwani hata katika mikutano mikuu ya shule, walimu hutumia simu zao kuwatumia wazazi kwenye mtandao. 

Chombo kama vile televisheni hutumika shuleni kuangalia habari zinazoendelea ulimwenguni. Pia katika televisheni, huwa kuna masomo ambayo hufunzwa na walimu kutoka sehemu mbalimbali. Pia katika televisheni, kuna ushawishaji wa mambo tofauti tofauti kama vile ushawishi kuhusu jinsi ambavyo shule zinaweza kuzingatia ili ziweze kujiendeleza kimasomo. 
Mbali na faida zote hizo, sayansi hii imeleta madhara mengi katika shule za sekondari. Tukiangazia chombo kama vile simu: simu imewaharibu wanafunzi wengi sana kimasomo. Mfano, wanafunzi hutengeza makundi yao katika mitandao na kisha katika makundi hayo, hakuna mambo yanayoendelea kuhusu masomo bali tu ni uposhaji baina yao. Maneno yanayotumika ni maneno ya matusi matupu tu.

Kikokotoo pia hakiachwi nyuma, chombo hiki kimesababisha uvivu kwa wanafunzi kwani hawawezi kufikiri  sana kwa kuwa wamezoea kufanya kazi kwa kutumia kikokotoo. Televisheni pia imesababisha wanafunzi wengi kuangalia  filamu za ngono, jambo ambalo limewafanya wanafunzi wengi kushiriki katika mambo mabaya.